Soràta

Ny soràta na sora, amin' ny heviny momba  ny Kor'any, dia ventin-dahatsoratra tsy misy fetrany ao amin' io boky io na, amin' ny heviny taty aoriana, venty raikitra izay matetika adika hoe "toko" raha ampitahaina amin' ny toko ao amin' ny Baiboly. Amin' ny teny arabo dia atao hoe سورة / sūrah (raha tokana) sy سور / suwar (raha maro) ny soràta na sora; fa amin' ny teny siriaka kosa dia ṣūrṭā: izay midika hoe "soratra" na "ampahan-tsoratra".

Soràna miisa 114, voasokajy ao amin' ny filaharana amin' ny ankapobeny avy amin' ny lava mankany amin' ny fohy, no mandrafitra ny lahatsoratra ao amin' ny Kor'any. Noho izany dia sady tsy ara-potoana no tsy araka ny lohahevitra ny fandaminana ny soràta ao amin' ny Kor'any. Ity fandaharana ity dia ampahany amin' ny fizotry ny fampandriana an-tsoratra ny lahatsoratry ny Kor'any, izay mbola tsy dia fantatra loatra sady voaporofo ny soritra tranainy amin' ny fandaharana hafa.

Ity fanasarahana amin' ny alalan' ny soràta ity dia mampanontany teny ny mpikaroka momba ny fizotry ny fampandriana an-tsoratra ny lahatsoratry ny Kor'any, na eo amin' ny ambaratongan' ny soràta na eo amin' ny andininy. Na dia zava-dehibe aza ny fomba fiasa mihevitra ny fizoran' ny fotoana momba ity lahatsoratra ity, dia toa saro-takarina ny filaharan' ny fotoana nanoratana ny Kor'any.  

Tsy mitovy ny halavan' ny soràta; ny soràta fohy indrindra (Al-Kawthar) dia tsy misy afa-tsy andininy telo ary ny lava indrindra (Al-Baqara) dia misy andininy 286. Ao amin' ireo toko 114 ao amin' ny Kor'any ireo, ny 86 dia sokajina ho mekana na mekoà (jereo Meka na Maka), satria nambara talohan' ny Hijrah (fifindrà-monin' ny mpaminany Mohamady), ary ny 28 dia mediniana na medinoà (Medina), satria nambara taorian' izay. Na izany aza, misy ireo soràta mekana sasany misy andininy mediniana (andininy nambara taorian' ny Hijrah) ary ny misy koa ny mifamadika amin' izany.

Ny soràta mekana amin' ny ankapobeny dia miresaka momba ny finoana sy ny tontolon' ny any ankoatra fa ny toko mediniana kosa dia miompana kokoa amin' ny fandaminana ny fiainam-piarahamonina mozilmana voalohany sy ny fitarihana ny Mozilmana ho amin' ny tanjon' ny darul islam amin' ny alalan' ny fanehoana hery amin' ireo tsy mino. Ankoatry ny soràta At-Tawbah dia manomboka amin' ny hoe "Amin' ny anaran' i Allah, Ar-Rahman (Ilay be Fahasoavana) Ar-Rahim (Ilay Be Famindram-po)" ny soràta rehetra. Io andian-teny io dia fantatra amin' ny anarana hoe Basmala ary manondro ny fisarahana eo amin' ny soràta samy hafa. Ny soràta dia tononina mandritra ny ampaham-potoana ijoroana (Qiyam) anaovana vavaka. Ny soràta Al-Fatiha, izay toko voalohany ao amin' ny Kor'any, dia tononina isaky ny vavaka ary misy ihany koa ny ampahany amin' ny vavaka amakiana ny manontolo na ampahany amin' ny soràta hafa.

 Ny anaran' ny soràta 
Ny anarana na lohateny omena ny soràta (ohatra, ٱلْإِسْرَاء / Al-isrāʾ "Ny Dia lavitra amin' ny alina", ٱلنُّور / An-Nūr "Ny hazavana", ٱلنِّسَاء / An-Nisāʾ "Ny Vehivavy" na ٱلْبَقَرَة / Al-Baqara "Ny Ombivavy") dia ahitana teny fototra nalaina avy amin' ny fiandohana na amin' ny vatan' ilay soràta. Ireo lohateny ireo dia mampahatsiahy teny manaitra na lohahevitra lehibe indrindra ao amin' ny soràta resahina. Ny sasany amin' izy ireo dia nampitondraina anaran-tsamirery. Amin' ny tranga 14, ny anaran' ny soràta dia tsy hita ao amin' ny soràta, ary ho an' ny sasany ny anarany dia tsy ao amin' ny Kor'any. Na izany aza, ireo anarana ireo dia tsy "heverina ho ampahany amin' ny lahatsoratra". Ho an' i Sonn, ireo anarana ireo dia nomena taorian' ny fanokanana ny Kor'any (napetraka araka io endriny ôfisialy io). Sarotra ny mamantatra marina ny fotoana nisehon' ireo anarana ireo. Na dia tsy ao amin' ny sora-tanana voalohany aza izy ireo, dia matetika natovana taty aoriana tamin' ny alalan' ny sora-tanana tranainy. Raha nisy ny anarana nampiasaina betsaka tamin' ny tapaky ny taonjato faha-8 dia mbola tsy raikitra ireo ary dingana santatra mankany amin' ny anarana ankehitriny izany. Ny nisehoan' ny lohateny tsotra, ankoatry ny maningana sasany, dia toa niseho tsikelikely.

Ho an' ny ankamaroan' ny soràta dia misy anarana maromaro ampiasaina hanondroana azy ireo. Ohatra, ny soràta voalohany ao amin' ny Kor'any, ankoatry ny anarany Fatiḥa ("Fampidirana"), dia fantatra amin' ny anarana maherin' ny am-polony hafa. Toy izany koa ny soràta faha-112, izay antsoina matetika hoe Sūrat al-ʼIḵlāṣ, dia fantatra amin' ny anarana hafa am-polony.

Ny tranga momba ny lohatenin' ny Fatiha, miaraka amin' ny an' ny soràta faha-112 dia manokana satria tsy avy amin' ny votoatin' ny soràta fa avy amin' ny anjara asany. Ankoatra ny anarana dia nomena mpamaritra ny soràta sasany. Na izany aza, ny fanontana tao Kahira (1924) dia nandray anjara amin' ny fametrahana lohateny mitovy ho an' ny soràta tsirairay. Afa-tsy amin' ny tontolo indô-pakistaney dia tsy ampiasaina intsony ireo anarana isan-karazany ireo.
n°AndininyTanànaLohateny malagasyLohateny arabo17MekaNy fanokafanaٱلْفَاتِحَةal-fātiḥa2286MedinaNy ombivavyٱلْبَقَرَةal-baqara3200MedinaNy fianakavian' i Imramآلِ عِمْرَانāli ʿimrān4176MedinaNy vehivavyٱلنِّسَاءan-nisāʾ5120MedinaNy sakafo an-databatra voaomanaٱلْمَائِدَةal-māʾida6165MekaIreo biby fiompyٱلْأَنْعَامal-anʿām7206MekaAl-aʿrâfٱلْأَعْرَافal-aʿrāf875MedinaNy harena voababo tamin' ny adyٱلْأَنْفَالal-anfāl9129MedinaNy fibebahanaٱلتَّوْبَةat-tawba10109MekaJonàsyيُونُسYūnus11123MekaHoudهُودHūd12111MekaJôsefaيُوسُفYūsuf1343MekaNy varatraٱلرَّعْدar-raʿad1452MekaAbrahamaإِبْرَاهِيمIbrāhīm1599MekaAl-hijrٱلْحِجْرal-ḥijr16128MekaNy renitantelyٱلنَّحْلan-naḥl17111MekaNy dia lavitra amin’ ny alinaٱلْإِسْرَاءal-isrāʾ18110MekaNy lavabatoٱلْكَهْفal-kahf1998MekaMariaمَرْيَمMaryam20135MekaTa-Haطَهṭa ha21112MekaIreo mpaminanyٱلْأَنْبِيَاءanbiyāʾ2278M/MNy fivahiniana masinaٱلْحَجّal-ḥajj23118M/MIreo mpinoٱلْمُؤْمِنُونal-muʾminūn2464MedinaNy hazavanaٱلنُّورan-nūr2577M/MNy fanavahanaٱلْفُرْقَانal-furqān26227MekaNy mpanao tokonkaloٱلشُّعَرَاءaš-šuʿarāʾ2793M/MIreo vitsikaٱلنَّمْلan-naml2888MekaNy tantaraٱلْقَصَصal-qaṣaṣ2969MekaNy halaٱلْعَنْكَبُوتal-ʿankabūt3060MekaNy Rômaninaٱلرُّومal-rūm3134MekaLouqmanلُقْمَانluqmān3230M/MNy fiankohofanaٱلسَّجْدَةas-sajda3373MedinaNy nitambatraٱلْأَحْزَابal-aḥzāb3454MekaSaba’سَبَأsabaʾ3545MekaIlay Mpaharyفَاطِرfāṭir3683MekaYā-Sînيَسyā sīn37182MekaIreo nalahatraٱلصَّافَاتaṣ-ṣāffāt3888MekaṢādصṣād3975MekaIreo andianyٱلزُّمَرaz-zumar4085MekaIlay Mpamela helokaغَافِرġāfir4154MekaIreo andininy amin' ny antsipirianyفُصِّلَتْfuṣṣilat4253MekaNy fifampidinihanaٱلشُّورَىaš-šūrā4389M/MNy fanaingoanaٱلزُّخْرُفaz-zuḫruf4459MekaNy setrokaٱلدُّخَانad-duḫān4537MekaIlay nandohalikaٱلْجَاثِيَةal-jāṯiya4635MekaAl-Ahqâfٱلْأَحْقَافal-aḥqāf4738MedinaMohammadمُحَمَّدmuḥammad4829MedinaNy fandresena miezinezinaٱلْفَتْحal-fatḥ4918MedinaIreo efitranoٱلْحُجُرَاتal-ḥujurāt5045MekaQāfقqāf5160MekaIzay manaparitakaٱلذَّارِيَاتaḏ-ḏāriyāt5249MekaAl Toor (Ny tendrombohitra)ٱلطُّورaṭ-ṭūr5362MekaNy kintanaٱلنَّجْمan-najm5455MekaNy volanaٱلْقَمَرal-qamar5578MekaIlay be fiantraٱلرَّحْمَانar-raḥmān5696MekaNy zava-misehoٱلْوَاقِعَةal-wāqiʿa5729MedinaNy vyٱلْحَدِيدal-ḥadīd5822MedinaNy adihevitraٱلْمُجَادِلَةal-mujādala5924MedinaNy famorianaٱلْحَشْرal-ḥašr6013MedinaIlay voasedraٱلْمُمْتَحِنَةal-mumtaḥana6114MedinaNy filaharanaٱلصَّفّaṣ-ṣaff6211MedinaNy andro zomaٱلْجُمْعَةal-jumuʾat6311MedinaIreo mpihatsaravelatsihyٱلْمُنَافِقُوْنal-munāfiqūn6418MedinaNy fatiantoka lehibeٱلتَّغَابُنal-taġābun6512MedinaNy fisaraham-panambadianaٱلطَّلَاقaṭ-ṭalāq6612MedinaNy fandrarànaٱلتَّحْرِيْمat-taḥrīm6730MekaNy fanjakanaٱلْمُلْكal-mulk6852MekaNy peninaٱلْقَلَمal-qalam6952MekaNy isehoan' ny marinaٱلْحَاقَّةal-ḥāqqa7044MekaIreo lalan' ny fiakaranaٱلْمِعْرَاجal-maʿārij7128MekaNôaنُوْحnūḥ7228MekaNy jinyٱلْجِنّal-jinn7320M/MIlay misaron-dambaٱلْمُزَّمِّلal-muzzammil7456MekaIlay manao akanjo lavaٱلْمُدَّثِّرal-muddaṯṯir7540MekaNy fitsanganana amin' ny matyٱلْقِيَامَةal-qiyāma7631MedinaNy olombelonaٱلْإِنْسَانal-insān7750M/MIreo irakaٱلْمُرْسَلَاتal-mursalāt7840MekaNy vaovaoٱلنَّبَأan-nabaʾ7946MekaIreo Anjely mpaka fofonainaٱلنَّازِعَاتan-nāziʿāt8042MekaNiketrona izyعَبَسَʿabasa8129MekaNy fanamaizinanaٱلتَّكْوِيْرat-takwīr8219MekaNy fitresahanaٱلإِنْفِطَارal-infiṭār8336MekaIreo mpisolokyٱلْمُطَفِّفِيْنal-muṭaffifīn8425MekaNy fitriaranaٱلْإِنْشِقَاقal-anšiqāq8522MekaNy antokon-kintanaٱلْبُرُوْجal-burūj8617MekaNy kintana fitarik' androٱلطَّارِقaṭ-ṭāriq8719MekaIlay Avo Indrindraٱلْأَعْلَىal-aʿlā8826MekaIlay mpandrakotraٱلْغَاشِيَةal-ġāšiya8930MekaIlay vao mangirandratsyٱلْفَجْرal-fajr9020MekaIlay tanànaٱلْبَلَدal-balad9115MekaNy masoandroٱلشَّمْسaš-šams9221MekaNy alinaٱللَّيْلal-layl9311MekaNy misandratra androٱلضُّحَىaḍ-ḍuḥā948MekaNy fisokafanaٱلشَّرْحaš-šarḥ958MekaNy aviavyٱلتِّيْنat-tīn9619MekaNy vaingan-draٱلْعَلَقal-ʿalaq975MekaNy lahatraٱلْقَدْرal-qadr988MedinaNy porofoٱلْبَيِّنَةal-bayyina998MedinaNy horohoron-tanyٱلزَّلْزَلَةaz-zalzala10011MekaIreo soavaly haingam-pandehaٱلْعَادِيَاتal-ʿādiyāt10111MekaIlay mikotrokotrokaٱلْقَارِعَةal-qāriʿa1028MekaNy fanangonan-karenaٱلتَّكَاثُرat-takāṯur1033MekaNy fotoanaٱلْعَصْرal-ʿaṣr1049MekaIreo mpanendrikendrikaٱلْهُمَزَةal-humaza1055MekaNy elefantaٱلْفِيْلal-fīl1064MekaIreo Koraisitaقُرَيْشqurayš1077MekaNy fanampianaٱلْمَاعُوْنal-māʿūn1083MekaNy fahabetsaham-pahasoavanaٱلْكَوْثَرal-kawṯar1096MekaIreo tsy mpinoٱلْكَافِرُوْنal-kāfirūn1103MedinaNy famonjenaٱلنَّصْرan-naṣr1115MekaNy tady voarandranaٱلْمَسَدal-masad1124MekaNy fahadiovam-pinoanaٱلْإِخْلَاصal-iḫlāṣ1135MekaNy maraina vao mangirandratsyٱلْفَلَقal-falaq1146MekaNy olombelonaٱلنَّاسan-nās

 Jereo koa 

 Allah
 Kor'any
 Hijra